קונקרר (מאנגלית: Konqueror) הוא דפדפן, מנהל קבצים וסייר קבצים שעוצב כחלק מליבת סביבת העבודה KDE. קונקרר פותח על ידי מתנדבים תחת הרישיון החופשי GNU GPL עבור מערכות הפעלה דמויות יוניקס ובפרט גנו/לינוקס, אך ישנן גרסאות עבור מערכות הפעלה אחרות כמו חלונות. ניתן לראות בשם קונקרר ("כובש") מעין משחק מילים על שמות דפדפנים אחרים: תחילה בא ה'נווט' (נטסקייפ), אחר כך 'מגלה הארצות' (אינטרנט אקספלורר) ואז הכובש (Konqueror). השם קונקרר מתחיל בשגיאת כתיב מכוונת (Konqueror במקום Conqueror), בדומה לתוכנות אחרות בסביבת העבודה KDE,על מנת להראות שמקורן בסביבת עבודה זו.
אוחזר מתוך "https://he.wikipedia.org/w/index.php?title=Konqueror&oldid=21647643"
דף זה נערך לאחרונה ב־07:12, 29 בספטמבר 2017.